पाएं अपने शहर की ताज़ा ख़बरें और फ्री ई-पेपरडाउनलोड करें
जस्टाना दौसा व सवाई माधोपुर जिले की सीमाओं को जोडने वाले जस्टाना गांव में स्थित पुलिस चेकपोस्ट पर जिले से बाहर से प्रवेश होने वाले निजी वाहनों व बेवजह घूमने वाले दुपहिया वाहनों पर शनिवार को बौंली पुलिस ने समझाइश एवं चालान काटने की कार्रवाई की। बौंली थानाधिकारी श्रीकिशन मीणा ने बताया कि कोरोना प्रोटोकॉल की अवहेलना करने वाले वाहन चालकों को जस्टाना बस स्टैंड पर स्थित चेक पोस्ट पर रोका गया। इस दौरान कई निजी वाहन दौसा, जयपुर जिले से सवाई माधोपुर जिले में प्रवेश करते पाए गए।
कई वाहन चालक बिना मास्क के पकड़े गए तो कई दुपहिया वाहन चालक बेवजह रोड पर घूमते मिले। ऐसे में पुलिस ने उन्हें गाइडलाइन की पालना के लिए समझाया तथा कई चालकों के खिलाफ आवश्यक कार्रवाई कर चालान भी काटे। वहीं पुलिस कार्रवाई के दौरान कई खाली ट्रैक्टर-ट्रॉलियां पुलिस की नाकाबंदी के डर से वापिस घुमाकर भागते नजर आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn